איילת רובינסון

איילת רחל רובינסון (נולדה ב-31 באוקטובר 1975) היא שחקנית, זמרת-יוצרת, תסריטאית וקריינית ישראלית. רובינסון נולדה למשפחה דתית לאומית ברמת גן וגדלה בהוד השרון ואחר כך בכפר סבא. אמה נולדה בשוודיה ואביה בארצות הברית. יש לה אח קטן. סבה מצד אמה, יצחק אייגר, היה שחקן בכמה מסרטיו הקצרים והפרסומות של הבמאי השוודי הידוע רוי אנדרסון. אמה בוגרת מגמת תיאטרון באוניברסיטת תל אביב. למדה בבית ספר תל"י הוד השרון, בתיכון כפר בתיה ושירתה בשירות לאומי. את לימודיה המקצועיים החלה בלימודי קולנוע. היא למדה במשך שנה בבית הספר הפתוח לקולנוע וטלוויזיה בתל אביב, לפני שהחליטה להתמקד במשחק. לאחר שנת לימודים במכינה בסטודיו לאמנויות התיאטרון מיסודו של יורם לוינשטיין, היא התקבלה לבית הספר הגבוה ללימודי תיאטרון בית-צבי שם למדה בין השנים בשנים 1997–2000. בוגרת מחזור ל"ח. בכיתתה למדו בין השאר אושרי סהר, חני פירסטנברג, קלרה ח'ורי, ירון ברובינסקי, אביטל לבני וסאלח בכרי. בין התפקידים שעשתה בתקופת לימודיה היו: בשנה א' - ואסה ב"ואסה זלזנובה"; בשנה ב' - קוויקלי ב"נשות וינדזור האהובות"; בשנה ג' - אגנס ב"אגנס של אלוהים", גרייס קומאלי ב"זעקי ארץ אהובה" ומרת ליונס ב"אחים בדם". בתקופת לימודיה זכתה במלגות: קרן שרת אמריקה ישראל 99', עדנה פלידל, משה זעירי, דדי ניסים, רחל מרכוס, בני ברית, סנו, קרן הסטיפנדיות 99' ו-2000, אברהם אסאו (תלמידה מצטיינת). מספר שנים אחרי סיום לימודיה הוזמנה לשחק את סאלי בולס בהפקה של "קברט" בבימויו של ארתור קוגן. מיד בסיום לימודיה התחילה לעבוד כשחקנית בתיאטראות שונים ברפרטוארי, בהצגות ילדים ובפרינג'. עבודתה הראשונה בהבימה הייתה כמחליפה בהצגה "חבילות מאמריקה" בבימויו של הלל מיטלפונקט, אחר כך המשיכה לשחק בהבימה בתפקידים מרכזיים בהצגות שונות ביניהן "מניין נשים", "שמונה נשים", "הנאהבים והנעימים", "מרי לו", "הלהקה", "אכזר ורחום", "דור שלישי". ב 2012 איילת רובינסון נבחרה לגלם את התפקיד הראשי ב"כמעט נורמלי" (Next To Normal) בתיאטרון הבימה. אופרת רוק מאת בריאן יורקי, בבימויו של חנן שניר. שם גילמה את דמותה של דיאנה גודמן, אישה הלוקה במאניה דיפרסיה וצריכה להתמודד עם אובדן בנה, אותו שיחק הראל סקעת. על תפקידה קיבלה שבחים רבים. "דור שלישי", היא קופרודוקציה בין הבימה לשאוביהנה - ברלין, בבימויה של יעל רונן. בהצגה משחקים שחקנים יהודים ישראלים, ערבים ישראלים וגרמנים, והיא עוסקת במשולש של הדור הצעיר שמתמודד עם קבלת הנראטיב של האחר והתמודדות עם טראומת השואה והסכסוך הישראלי-ערבי.מלבד חלק מהטקסטים, רובינסון גם כתבה והלחינה את השירים המופיעים בהצגה. בקאמרי שיחקה בהצגה "לילה לא שקט" ובתיאטרון בית ליסין ב"ברודוויי פינת פרישמן". ב-2017 נכנסה לנעליה של בילי שוורץ בתיאטרון חיפה בתור המחליפה של טלי אורן. וב-2019 שיחקה לצד טל פרידמן במחזמר המצליח "רוק בבית הספר" שם גילמה את המנהלת רוזלי מולינס. מ-2023 איילת משחקת בתיאטרון חיפה במחזה הישראלי הקלאסי "הכתובה" לצד שלמה בראבא. שם היא מגלמת את אשתו שפרה שיום אחד מגלה את הכח שלה בחיי הנישואין. עבדה רבות בתיאטרון בפרינג' בין השאר ב"ותו לא" ההצגה הסאטירית מאת אייל וייזר ובמופע האלתורים "פותחים פה לשפן". ב-2006 יצרה יחד עם נדב בושם המופע "ערב סאטירי חד פעמי". המופע עלה פעם בחודש בקפה ביאליק והתבסס על טהרת קטעים חדשים ומקוריים. כל המערכונים והשירים שלה נכתבו והולחנו על ידה. ב-2007 עד היום משתתפת באופרת הרוק-"מלחמה". מאת קובי ויטמן, בבימויו של איקה זהר. ההצגה מגוללת את סיפורו של חייל מילואים המקבל צו שמונה, יוצא לקרב, מאבד את חברו הטוב ולוקה בהלם קרב. אופרת הרוק מבוססת על חוויותיו האמיתיות של ויטמן שהשתתף במבצע חומת מגן. רובינסון משחקת ושרה את התפקיד של האישה והאם. העבודה הראשונה שלה בטלוויזיה הייתה בתוכנית הלילה של ליאור שליין בתור הכרוז של התוכנית וכשחקנית במערכונים שונים ביניהן הדמות נועמלי מהמערכונים נועמלי וימה לצידה של אפרת ארנון. משם המשיכה לתפקידי אורח בתוכניות רבות ביניהן הפרק הראשון של "רביעיית רן" בתפקיד שרון כפיר, "בשורות טובות" של שי אביבי, "לצחוק או למות" של גורי אלפי. כמו כן הנחתה בחינוכית את התוכניות "חטף פתח" ו"צונן", בערוץ הראשון את תוכנית המוזיקה "רעש מקומי" ובערוץ 24 את ד"צ 24. תפקידה הקבוע הראשון בטלוויזיה היה בשתי העונות של התוכנית המצליחה "עד החתונה" בתור ציונה הדמות הקווירית-אנרכיסטית, חברתו הטובה של עופר שכטר. זו נחשבת לדמות הלסבית הראשונה בתוכנית טלוויזיה ישראלית עלילתית. משם המשיכה לדמות קבועה בסדרה "המשרד" בערוץ yes comedy, שם גילמה את לאה, העובדת החרדית של המשרד שנמצאת תמיד בהריון מתקדם. התפקיד נכתב במיוחד לגרסה הישראלית על ידי כותב הסדרה עוזי וייל. השתתפה בתוכניות המערכונים והסאטירה "קאמבק" בקומדי סנטרל ו"הכל שפיט" בערוץ 1. אחרי עליית המופע וצאת אלבום הילדים "שירים לעמליה", שיחקה גם בסדרת הילדים קפה עמליה בכאן חינוכית. רובינסון זכתה לחשיפה רחבה בקרב בני ובנות נוער בזכות תפקידיה בתוכניות הנוער הפופולריות "החממה", שם גילמה את רוחמה, ראשת לשכתו של ראש הממשלה, ו"בית הכלבים" שם שיחקה את המורה גילי. רובינסון שיחקה בסרט הקולנוע של ערן ריקליס "עץ לימון" (2008). שם גילמה את דמותה של שלי, ראש לשכתו של שר הביטחון ישראל נבון (דורון תבורי). היא שיחקה בסרט העצמאי של דניאל סיון "מופע החיים של גוטל בוטל" (2008). היא גילמה את דמותה של איילת, חברתו של הגיבור הראשי גוטל בוטל (נתי אורנן). ב-2009 היא יצרה - כתבה, ביימה, צילמה ושיחקה ביחד עם יעל נצר את "מטומטמות" באתר Flix באינטרנט. זוהי פרודיה על "מחוברות". רובינסון גילמה את דמותה של קאטי לוין, בעלת אובססיה לחתולים. הסדרה זכתה לחשיפה ולהצלחה אינטרנטית גדולה. ב"בטיפלול" סדרת הרשת של רוני קידר מ-2016 היא משחקת את הפסיכולוגית חסרת הרסן רוית. מלבד קריירת המשחק והשירה רובינסון היא קריינית, מדבבת וזמרת ג'ינגלים לרדיו, טלוויזיה, המתנות טלפוניות, אתרי אינטרנט, מצגות וכריזה. מלבד המוזיקה שהלחינה להפקות בהן השתתפה ושיתופי הפעולה שלה כזמרת באלבומים ובפרויקטים של יוצרים ויוצרות שונים, רובינסון מנגנת על גיטרה, כותבת ומלחינה שירים מקוריים. עם שירים אלו הופיעה במקומות כמו האוזן בר, וכעת היא עובדת על אלבום הבכורה שלה. מוזיקה: "Kafka For Kids" - שירה קולות ודיבור "שירים לעמליה"- שירה וקולות "מחכה למים" קובי ויטמן - קולות "מלחמה אופרת רוק"- שירה, קולות ודיבור "קל וחומר" אושיק לוי - קולות "GLOVE STORY" - קאבר "I Think Its Going to rain today" פרסומות: קמפיין IBI חברת השקעות 2024 - במאי אורי שיצר קמפיין אופטיקנה פורטי פוקל 2021 - במאי רומן בוצ'אצ'קי קמפיין יאמי - במאית רינה הורן קמפיין יד 2 - בטיפלול- במאית רוני קידר קמפיין סטארקיסט 2015 - במאי אלי סברדלוב קמפיין קנור 2013 - במאי אורי שיצר פרסומת לחברת הראל - "אין דאגות"- בתפקיד דאגה - במאי שחר סגל קמפיין "ישראכרט מור" – במאי דרור שאול פרסומת עמק לייט 2009 - במאי רם ברוך קריינות דיבוב: 2024 - נייר זכוכית - אבן נייר ומספריים 2024 - אמא צ'יקס - סנדי צ'יקס מצילה את ביקיני בוטום 2024 - בלוסום - חברים דמיוניים 2024 - תלמה - המשאלה של תלמה 2024 - מרג'ורי פוסט - הקרב על הפופ-טארט 2024 - כתבת - תקוע על הירח 2024 - רעשים לא מוסברים - אוריון והחושך 2024 - מרגרט - זרות 2024 - אוליביה קאלרסון - דרקונים: תשע הממלכות 2024 - רוג' / רבל / פרים רוג' / באטן רוג' - סוניק פריים 2023 - גברת סקראביט - וונקה 2023 - פוייזן אייבי - חג שמח, באטמן הקטן 2023 - אורסולה - היו היה סטודיו 2023 - קורטני - דור ה-V 2023 - ויקטוריה ואנס - מפרץ ההרפתקאות: סרט העל 2023 - מלכת המדבר - אלה והנסיך בעקבות אבן החיים 2023 - ונגמו - מלך הקופים 2023 - אלן - אדום, לבן וכחול מלכותי 2023 - סינתיה אוטרום - צבי הנינג'ה: טירוף המוטנטים 2023 - אלאמזפאם דייוויס - נימונה 2023 - אורסולה - בת הים הקטנה 2023 - קאת'י + אלנה קובאק - ג'ק ריאן 2023/2024 - אמא - שומרי הרוחות 2023 - מחזור כישור הזמן 2023 - מרגו קלירי לופז - The Power 2023 - אליס - דניאל ספלבאונד 2022 - ויקטוריה מון - טד החוקר החופר חוזר 2022 - דה בויז 2022 - פפר - כלבי החלל 2022 - דודה היידי - עדיף נייט מאשר לעולם לא 2022 - מג - ארנגול ושודדי האוצר האבוד 2022 - גרטה - אבן המים הקסומה 2022 - מיי / אמא של לי - האקדמיה להתעמלות: עוד סיכוי 2022 - קאראסו טנגו + ליידי פואה - ארנב סמוראי: עלילות אוסאגי 2022 - סוכנת - סוניק הסרט 2 2022 - קאס - ביימקס! 2022 - אמה, הזאב והאריה הגדול 2022 - גרנדמאמא - זוטרופוליס+ 2022 - מבחר דמויות - ארבעת המופלאים (מצויר) 2022 - מיס מרינו - המפלצת מהים 2021 - גברת דיוויין - לב של אש 2021 - ריברדאנס - הרפתקאה מצוירת 2021 - מגי קויל - ראמבל 2021 - מבחר דמויות - איפה אנה פרנק 2021 - וואמווינק - עולם הקנטאורים (Netflix) 2021 - מרתה סנדובל - ויוו (Netflix) 2021 - מפרץ ההרפתקאות - הסרט 2021-23 - רידלי ג'ונס - מבחר דמויות (Netflix) 2021 - גברת פריזל - אוטובוס הקסמים נוסע שוב - פרקי ספיישל (Netflix) 2021 - טרייסי אליס רוס - ואפל ומו'צי (Netflix) 2021 - סופר סופר ביג דוקטור - פיניאס ופרב הסרט: קנדיס נגד היקום 2021 - גראני - ספייס ג'אם: אגדה חדשה 2020 - פאל - משפחת מיטשל ומלחמתה במכונות (נטפליקס) 2020- גברת ג'ונסטון - ג'ינגל ג'אנגל (נטפליקס) 2020 - האומנת -משפחת וילובי (נטפליקס) 2020-2021 גלאנץ - לא רעב ולא אוהב (נטפליקס) Green eggs and ham 2020 - מספר שמונה - עיר המספרים (כאן) 2020 - רנה פאקט - האירוע המרכזי (נטפליקס) 2019 - המלכה אינגרית' - מליפיסנט 2 2019 - הפיה הטובה - פליימוביל 2019 - לוסי - סרט לגו 2: החלק השני 2019 - שוטרת רחוב - ווילי - מהיר וחייכני 2019 - אמא של אריק - משמר מליבו-הסדרה 2019- בלה - מעשיות פינגרלינגס 2019- גריזלדה - הדרקון הראשון שלי 3 2018 - סמלת טמורה ג'ין קלהון - ראלף שובר את האינטרנט 2018 - שזיף סוכר - מפצח האגוזים וארבע הממלכות 2018 גברת ממבלצ'וק- קוסמים ליום אחד: הפרח המכושף 2018- מבחר דמויות - גן חיות 2018- ג'יג'י - בייבי בוס 2017/18- גברת פריזל- אוטובוס הקסמים נוסע שוב עונה 1 ו-2 נטפליקס 2017 - לופה - פרדיננד 2017- צל סופה- הפוני הקטן שלי: הסרט 2017- אודט - לרקוד 2017- סמיילית - אימוג'י 2017 - לוסי - גנוב על העולם 2017- הקוסמת/ אגתה - היפה והחיה 2017 - וולי - כדוריקים 2017- מבחר דמויות - monkey see monkey do 2016- השפית- טרולים 2016- אשת דג- מוצאים את דורי 2016- שרה גרדנר - חסידודס 2016/17 - המלכה- מיה ואני 2016- מבחר דמויות- אוונג'רס 2016- קורה - ראצ'ט וקלאנק 2015- האטי - השדון הראשון שלי 2015 - אנסי מולינה - ברוכים הבאים לוויין 2015 - בריל- בלינקי ביל 2015 - אליזבת מלכת אנגליה - המיניונים 2015 - החיפושית - לעוף על זה (Yellowbird) 2015 - כעס אמא, פאולה המשכיחה, רגש פאנקיסטית - הקול בראש 2015 - הפיה הטובה - סינדרלה 2014 - ווילדסטייל / לוסי - סרט לגו - (האחים וורנר) 2014 - פאטי רובינסון - מר פיבודי ושרמן (דרימוורקס אנימציות) 2013 - גלינדה המכשפה הטובה - אוז (דיסני) 2012 - סרג'נט קלהון - ראלף ההורס (דיסני) 2012 - פרומואים - רדיו תל אביב 2010 - קלטת ילדים סמבה סבבה – הארנבת 2008 - קמפיין סנו - חולצות מדברות – במאי יריב הורוביץ 2007 - "הלילה עם ליאור שליין" - הכרוז איילת רובינסון באתר סוכנות השחקנים שרון כהן איילת רובינסון באתר תיאטרון הבימה איילת רובינסון, באתר "הבמה" סרטונים בערוץ של איילת רובינסון, באתר יוטיוב nrg מעריב, לא מחוברות, מטומטמות, באתר nrg‏, 30 ביולי 2009 יערה יעקב, זולגות הדמעות מעצמן: ריאיון עם איילת רובינסון, באתר nrg‏, 12 בפברואר 2011 מרב יודילוביץ', איילת רובינסון: "מחוץ לנורמלי יותר מעניין", באתר ynet, 17 באפריל 2012 יובל בן עמי, עכבר העיר אונליין, כמעט נורמלי: הבימה עולה על הגל, באתר הארץ, 1 ביוני 2012 איריס קול, 'אופרת רוק מלחמה' - השחקנית איילת רובינסון: "כולנו פה הלומי קרב", בערוץ 103FM‏, 4 ביוני 2012 יוסי רן, חוויה מוזיקלית מטלטלת בביצוע מבריק של קבוצת שחקנים-זמרים מעולה, 22 ביולי 2012 על "כמעט נורמלי", 23 ביולי 2012 עמוס אורן, איילת רובינסון בהופעה: הגיע הזמן, באתר "הבמה", 30 ביוני 2014 יעקב בר-און, לא רואה בעיניים: איילת רובינסון מטפסת עוד צעד בדרך לפריצה הגדולה, באתר מעריב השבוע, 4 בפברואר 2015 איילת רובינסון, במיזם "אישים" לתיעוד היצירה הישראלית איילת רובינסון, במסד הנתונים הקולנועיים IMDb (באנגלית) איילת רובינסון, באתר "אידיבי", מאגר הידע העברי לקולנוע ישראלי ועולמי איילת רובינסון, באתר ספר הקולנוע הישראלי איילת רובינסון, באתר AllMovie (באנגלית) איילת רובינסון, במסד הנתונים הקולנועיים KinoPoisk (ברוסית) איילת רובינסון, בארכיון הבימה